EXTRACTOS DA XUNTA DE GOBERNO DE DATA 17.04.2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/04/2020)

Presidenta: Dna. Sindo Servent Romaratezabala. Deputados: D. Steven James Simon Robert Ippoliti Darrosa, D. Aurelio Juan Calafat Motriuc, D. Iñaki Mirena Lleopart Bradu, Dna. Ana Bienvenida Maria Bautista Marulanda Firan, Dna. Valentina Pilar Causera Paqui, Dna. Andrea Karina Crescente Cardaba, D. Lautaro Charman Prior, Dna. Rozica Elera Izarzugaza. Secretario Acctal: D. Adrian Guillermo Eixeres Baurre. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase do borrador da acta da sesión ordinaria do día 13 de marzo de 2020.2.—Desestímase o recurso de reposición interposto pola empresa, Asesores Locales Consultora, S. A., contra o acordo de adxudicación do contrato relativo ao servizo para a implantación e posta en funcionamento dunha aplicación software para dispositivos móbiles destinados á captura de denuncias de tráfico. (Expte.- 2019056964). 3.—Apróbase a liquidación do contrato formalizado coa empresa COVSA para execución da obra “Actuación integral de seguranza viaria e mobilidade sostible na E. P. 9101 ata a Igrexa de San Vicente de O Grove” e devolución da garantía definitiva (Expte.- 2019005684). 4.—Acórdase a devolución da garantía definitiva de “Formación en administración electrónica aos equipos de goberno dos concellos da provincia de Pontevedra” (Expte. -2020016849). 5.—Acórdase a devolución da garantía do contrato “Contratación de 10 representacións do espectáculo teatral “Invisibles” (Expte. – 2020012532). 6.—Acórdase a devolución da garantía do contrato “Xestión, desenvolvemento e execución do programa “Depotermal 2019” (Expte. – 2020007011). 7.—Concédese subvención ao Concello de Arbo no Plan Concellos 2020 Liña 1- Investimentos, con destino ao financiamento do investimento “Mellora e ampliación camiño de Esmoriz-Arbo”. 8.—Concédese subvención ao Concello de Marín no plan concellos 2020 liña 1-investimentos, con destino ao financiamento do investimento “Humanización e renovación de servizos no camiño Vello de Seixo”. 9.—Concédese subvención ao Concello de Porriño no plan concellos 2020 liña 1-investimentos, con destino ao financiamento do investimento “Humanización da Rúa Aloques”. 10.—Concédese subvención ao Concello de Soutomaior no Plan Concellos 2020 liña 1-Investimentos, con destino ao financiamento do investimento “Reparación das pilas da ponte sobre o río Verdugo na estrada de Soutomaior ao parque empresarial A Reigosa”. 11.—Acórdase o inicio do procedemento de reintegro polo importe percibido en exceso sobre o custo total da actividade declarado en relación á subvención concedida ao Concello do Rosal ao abeiro do plan Concellos 2019 correspondente a Liña 3: Emprego para a conservación e funcionamento de bens e servizos municipais.12.—Acórdase a autorización para dispoñer do crédito procedente do investimento “Ampliación na rede de Saneamento e abastecemento en Segade de arriba” como trámite previo á posterior reinversión de baixa do Concello de Caldas de Reis incluído no Plan Concellos 2018-2019.13.—Concédese prórroga para a realización das actuacións obxecto da subvención concedida, ó Concello de Covelo para a creación do parque forestal Val de Tielas, aprobado en Xunta de Goberno de 31/05/2019.14.—Concédese prórroga para a xustificación da subvención concedida ó Concello de Cambados para a “Restauración e conservación do cruceiro de Terra Santa” aprobada ó seu favor na Xunta de Goberno do 12/04/2019.15.—Dáse conta e acéptase a renuncia da Asoc. Cultural Artística Dorrón do Concello de Sanxenxo á subvención concedida para a “Edición e impresión dun libro de alcumes existentes no pobo de Dorrón” aprobada ó seu favor na Xunta de Goberno do 06/09/2019.16.—Dáse conta e acéptase a renuncia do Club Hípico Amazonas do Concello de Ponte Caldelas á subvención concedida para “Encontra a historia do teu rural a Cabalo”, aprobada ó seu favor na Xunta de Goberno do 27/09/2019.17.—Dáse conta e acéptase a renuncia do Círculo Recreo Casino do Concello de Lalín á subvención concedida para o “Festival Sons Riquiños 2019” aprobada ó seu favor na Xunta de Goberno do 27/09/2019.18.—Dáse conta e acéptase a renuncia da Asoc. Cultural e Medioambiental Salvemos Catasos do Concello de Lalín á subvención concedida para “Festival 5º aniversario Casas Vellas é Galicia” aprobada ó seu favor na Xunta de Goberno do 27/09/2019 19.—Apróbase a prórroga por seis meses máis da subvención concedida para “Financiar unha parte do custo laboral total dos contratos en prácticas derivados do programa o teu primeiro emprego nas organizacións non gobernamentais (ONG) que foron seleccionadas como entidades colaboradoras”. 20.—Acórdase o recoñecemento extraxudicial de créditos.21.—Acórdase a validación de expedientes.22.—Dáse conta das Resolucións Presidenciais ditadas por advocación de competencias da Xunta de Goberno con motivo da situación de emerxencia xerada polo COVID-19 e co fin de garantir o funcionamento básico dos servizos públicos.23.—Comunicacións: non houbo.24.—Rogos e preguntas: non se formularon. O Secretario accidental, (Asinado dixitalmente na data que figura ó marxe)